**Farské oznamy**

**Dvadsiata deviata nedeľa – Misijná nedeľa - rok B (20. 10. 2024)**

|  |  |  |
| --- | --- | --- |
| Pondelok | O Duchu Svätom | 17.30 |
| Utorok | Sv. Jána Pavla II., pápeža | 7.00 |
| Streda |  | 17.30 |
| Štvrtok |  | 7.00 |
| Piatok |  | 17.00 |
| Sobota |  | 17.00 Oblazov |
| Nedeľa | Tridsiata nedeľa cez rok | 8.00 a 10.30 |

V noci z 26. na 27. 10. sa posunie čas o hodinu dozadu.

Pozývame Vás na evanjelizačný večer Godzone tour 2024 s témou „Nie si na to sám.“ Uskutoční sa dňa 22. 10. v Žiline so začiatkom registrácie od 17.00. Program začína o 18.00. Vstup je zdarma.

V stredu pozývam mládež na ďalšie stretnutie o modlitbe príhovoru s Ingou.

Prosím birmovancov, aby si pozreli svoje mailové schránky a spolu s rodičmi si vybrali čas na stretnutie sa s kňazom, ešte pred začatím prípravy na birmovku. Prvé birmovanecké stretnutie bude v piatok 25.10. o 18.30 na fare.

Pozývam na modlitbu ruženca alebo aspoň jedného desiatku v rodinách.

Po sv. omši je zbierka na misie.

Vzadu na stolíku si môžete zobrať časopis Svetové misie. Blížime sa k začiatku Svätého roku. Chcel by som vás poprosiť, žeby sme ako farnosť podporili jedného bohoslovca v Afrike. Je to 50 eur na mesiac, žeby sme sa napr. piati zaviazali na jeden rok darovať mesačne 10eur a tým by sa vykryli jeho náklady na štúdiá. Kto by bol ochotný takto podporiť študenta, nech sa nahlási v sakristii.

Chcel by som poďakovať Petrovi Jandačkovi za presklenie Lurdskej kaplnky a p.Helene Blaškovej, že sa bude o túto kaplnku starať. Prosím, aby ste nepálili sviece pri Lurdskej kaplnke, nech je to miesto modlitby. Taktiež vás chcem poprosiť, žeby ste nepálili sviece pri kríži počas sviatkov Všetkých verných zosnulých. Väčšinou je tam toľko sviec, že vosk sa nekontrolovateľne rozlieva a potom to musia ženy dva dni čistiť. Umiestnim tam tabuľku. Prosím, aby ste si to povedali, myslím, že väčšinou to robia ľudia, ktorí prídu na návštevu pozrieť svojich blízkych. Ďakujem dôchodcom za ostrihanie zelene okolo kostola, ďalej za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 19. Želám vám peknú nedeľu a prijmite teraz požehnanie.